 Стигнат е значителен напредък и в дискусиите на техническо ниво по предложението за създаване на европейската схема за гарантиране на депозитите, като в рамките на четири заседания и след конструктивни дискусии председателството изготви българския доклад за напредъка, разгледан и одобрен от ЕКОФИН през юни. По законодателния пакет от мерки за покритите облигации, които са важен източник на финансиране за европейските кредитни институции, работа започна в средата на месец май 2018 година.